Watawis jam sawêlas siyang para wakiling pakêmpalan ingkang ngunjukakên pisungsung wiwit malêbêt, ingkang botên badhe munjuk kapapanakên ing ngajêng, kula sakônca wakilipun Narpawandawa kapapanakên ing ngajêng piyambak, sawingkingipun utusanipun para putra putri dalêm, nanging lajêng kaewahan ing pangarsa Narpawandawa, rèhning kula sakônca sampun botên ambêkta barang pisungsung, dening sampun kaampil kônca nglêbêt, mila kaparêngipun pangarsa Narpawandawa, kula sakônca cêkap manggèn ing wingking piyambak kemawon.